钦定古今图书集成/明伦汇编/闺媛典/第214卷 > 李芳妻宋氏
## 钦定古今图书集成/明伦汇编/闺媛典/第214卷 > 李芳妻宋氏

按《清苑县志》：“宋氏，李芳妻。芳殁，氏年二十，长子甫三
龄，次子未岁，姑司氏，衰老残疾无所依。氏哀毁绝粒，
誓从夫死。亲戚邻里以姑老子幼，曲谕再三，氏告以
不可生之情状，亲邻亦哭，几于辍社。氏呕血数升，幸
不死。既毕葬事，躬纺绩，得甘旨以奉孀姑。苦节五十
三年，年七十三卒。”